  Виталий Пронин Штрафъёслэн быдӟалазы сокем бадӟым ӧвӧл ке но, тыриськонлэсь пегасьёсты со пытсэт сьӧры но вуттыны быгатэ.Кылем ар куспын шаерысьтымы 121 сюрс 349 адямилы 42 миллион 535 сюрс манет тыр штрафъёс гожтэмын. Та пӧлысь ӝыныезлэсь ятырез шаермылэн бюджетаз берыктэмын.85 сюрс пала адямиос кыл кутытон улэ кыскемын кудӟытӥсь юонъёсты вӧлмытонъя законэз тӥямзы понна. Трос калык люкаськон интыосын вина юисьёслы 5 миллион манет тыр штраф гожтэмын, нош кудӟыса ветлӥсьёслы - 10 миллион манет тыр. Штрафъёслэн быдӟалазы сокем бадӟым ӧвӧл ке но, тыриськонлэсь пегасьёсты со пытсэт сьӧры но вуттыны быгатэ. Судъя приставъёс доры 35 сюрс уж келямын, соос штрафлэсь пегасьёсты утчало. Удмурт Республикая МВД-ысь Калыкез кышкытлыклэсь утёнъя управлениысь специалист Андрей Быков ивортэмъя, штрафъёссэс дыраз тырымтэзы понна 7 сюрс пала адямиос ӝегатэмын, пӧлысьтызы 4 сюрсэз пытсэт сьӧрын 15 уй ортчытӥзы, 2 сюрс 500 адямиослэн тыриськонзы 2 поллы йылэтэмын вал, эшшо 500-зэ кужмысь ужатӥзы. Шаерысьтымы ваньмыз сямен спецприёмникъёс та вакытэ штраф тырисьтэмъёсын тымиськемын.Валентина Емельянова Туспуктӥз Александр Горбунов  